cyanic-selkie/wikianc huggingface dataset:
Ležáky
Po atentáte na Heydricha prebehla na základe udania Karla Čurdy (člena výsadku Out Distance) vlna zatýkania, počas ktorého sa nacisti dostali až do Ležákov. 24. júna 1942 bola obec obkľúčená, 47 obyvateľov bolo prevezených do Pardubického zámočku, kde boli dospelí popravení a 13 detí odovzdaných pražskému Rasovému a osídľovaciemu úradu. Ležácke deti boli prevezené do poľského mesta Lodž. Jarmila a Marie Štulíkovi boli označené ako schopné ponemčenia a odovzdané do nemeckých rodín pod cudzími menami. Až po vojne ich vypátral a vrátil späť do vlasti policajný inšpektor Josef Ondráček. Ostatné deti sa dostali do Chełmna, kde neskôr zahynuli v plynových komorách koncentračného tábora. Veliteľ pardubického gestapa Gerhard Clages bol za zničenie Ležákov povýšený. Karel Čurda bol po vojne obesený. Na mieste bývalej obce bol po vojne vybudovaný pamätník s pôdorysmi jednotlivých vypálených domov, ktoré sú označené žulovými pomníkmi s motívom krížov. Od 1. júna 2008 pamätník spravuje Památník Lidice.
Podlužany (okres Bánovce nad Bebravou)
Podlužany sú obec na Slovensku v okrese Bánovce nad Bebravou.
Polohopis
Obec sa nachádza v regióne Horná Nitra, v mikroregióne Podhorie, asi 7 km severne od Bánoviec nad Bebravou. Západným okrajom obce preteká rieka Bebrava, východne sa dvíhajú Strážovské vrchy. Cez Podlužany prechádza cesta III. triedy z Horných Ozoroviec do Timoradze, na ktorú sa v centre obce pripája cesta do susedných Prús.
Dejiny
Okolie Podlužian vykazuje známky osídlenia už v eneolite, čo dokladajú nálezy kanelovanej keramiky. Písomná správa o obci sa zachovala z roku 1295, kedy rovnako ako okolité usadlosti, patrila uhroveckému panstvu. Názov pochádza zrejme z polohy „pod luhami“ rieky Bebravy a vzhľadom na polohu na úrodnej nive, patrila medzi významné zásobovacie obce hradu. Dnešnej obci predchádzali tri osady; dve niesli totožný názov Podlužany, tretia sa nazývala Zlobina. Tá postupne zanikla a po roku 1828 zostal na jej území iba majer. V roku 1496 bola obec listinou kráľa Vladislava povýšená na mestečko, čím sa tu mohli konať dva jarmoky ročne. Po veľkých protestoch neďalekých Bánoviec však boli už okolo roku 1506 jarmoky zrušené. Podľa evanjelickej kroniky tu už v roku 1597 fungovala škola, no preukázateľne doložená je až v roku 1781.
V nepokojných rokoch na prelome 17. a 18. storočia sa v oblasti pohyboval František II. Rákoci, ktorý stál na čele protihabsburgského povstania. Traduje sa, že zo stanu nad obcou riadil boje v regióne, i v neďalekom Trenčíne. Od roku 1835 tu stál cukrovar Karola Zaya, ktorý však neskôr vyhorel a na jeho mieste postavili v roku 1868 liehovar. Krátko predtým, v roku 1865 tu bol dokončený kaštieľ. Pred prvou svetovou vojnou bola dokončená úzkorozchodná železnica z Horných Ozoroviec do Timoradze, ktorá sa napájala na trať Trenčín – Chynorany. Významným počinom bola elektrifikácia obce, dokončená už v roku 1935.
Po druhej svetovej vojne, v ktorej boli miestni občania aktívnou súčasťou protifašistického odboja, vzniklo v roku 1948 JRD, pri ktorom do roku 1965 pôsobilo aj poľnohospodárske učilište. Vodovod tu bol dokončený v roku 1972, káblová televízia v roku 1992 a plynovod v roku 1999.
Turistika
Priamo z obce vedie zeleno značený turistický chodník do Trebichavského sedla, odkiaľ sa dá po  modrej značke pokračovať do spomínaných prírodných rezervácií.
Zaujímavosti územia sprístupňuje náučný chodník Slatinským krasom, ktorý začína v Krásnej Vsi a končí v Slatine nad Bebravou a na 12 km prezentuje históriu, flóru, faunu a prírodné krásy mikroregiónu Podhorie.
Oberpullendorf
Oberpullendorf je okresné mesto v rakúskej spolkovej krajine Burgenland a sídlo rovnomenného okresu. Má rozlohu a žije tu 3 019 obyvateľov (2009).
4916 Brumberg
4916 Brumberg je planétka s priemerom 71 km, ktorú objavil Crimean Astrophysical Observatory 10. augusta 1970.
Hans Reichenbach
Hans Reichenbach (* 26. september 1891, Hamburg, Nemecko – † 9. apríl 1953, Los Angeles, Kalifornia, USA) bol nemecký filozof a logik, predstaviteľ logického pozitivizmu. Roku 1938 rozlíšil súvislosť zdôvodnenia a súvislosť objavu.
Reichenbach si získal meno tým, že hľadal nové cesty skúmania základov vedy a usiloval sa nanovo a čisto vedecko-logickým spôsobom sformulovať kánon celého vedenia a poznania vo filozofii. Za hlavnú úlohu filozofie pokladal filozoficky exaktne pochopiť tie problémy, ktoré sa vyskytujú v špeciálnych vedách, a to pomocou prisne formalizovaného jazyka.
Protiprávne konanie
Predpokladom protiprávneho konania sú spôsobilosť na protiprávne konanie, tzv. deliktuálna spôsobilosť a zavinenie.
Asymmetric Digital Subscriber Line
Asymmetric Digital Subscriber Line (doslova „asymetrické digitálne účastnícke vedenie/linka/prípojka“), skrátene ADSL je forma DSL (digitálneho účastníckeho vedenia). Vyznačuje sa tým, že je „asymetrická“, teda pri prenose dát sa využíva vyššia prenosová rýchlosť smerom k používateľovi (pri zavádzaní dát, tzv. „sťahovaní“, ) a nižšia od užívateľa (pri posielaní dát, ).
Popis
Ide o vysokorýchlostnú („širokopásmovú“) technológiu, takže prenos dát prostredníctvom ADSL v porovnaní s prenosom analógovou prípojkou alebo základným prístupom ISDN je niekoľkonásobne vyšší. Umožňuje trvalý a časovo neobmedzený prenos dát nezávisle spolu s telefónnou hlasovou službou (analógovou alebo základným prístupom ISDN) na bežných medených telefónnych linkách, čiže užívateľ môže napr. telefonovať alebo faxovať a súčasne sťahovať dáta z internetu.
Pre konvenčné ADSL sa rýchlosti downloadu začínajú na 128 kbit/s (hoci je bežnejšie ponúkať minimálne 512 kbit/s) a zvyčajne dosahujú 8 Mbit/s do od centrály či terminálu vybaveného DSLAM. Rýchlosti uploadu začínajú na 64 kbit/s a zvyčajne dosahujú 128 kbit/s alebo 256 kbit/s, ale môžu ísť až do 1 Mbit/s. Názov ADSL Lite sa niekedy používa na označenie pomalších verzií.
Novší variant zvaný ADSL2 poskytuje vyššie rýchlosti – pre download až do 12 Mbit/s a pre upload do 3.5 Mbit/s pre vzdialenosti do. Za tieto zvýšené rýchlosti vďačí flexibilnejším rámcom a oprave chýb.
ADSL2+ (označovaný aj ako ITU G.992.5) zvyšuje rýchlosť downloadu až na 24 Mbit/s pre vzdialenosti do tým, že zdvojnásobuje horný limit download spektra na 2.2 MHz. ADSL2 a ADSL2+ tiež ponúka možnosti transparentného spájania, čo umožňuje tvorbu liniek s vyšším útlmom alebo nižším pomerom signálu k šumu (SNR) spojiť do jedného a tak dosiahnuť teoreticky rýchlosť súčtu rýchlostí všetkých použitých liniek (t. j., do 50 Mbit/s pre dve linky, atď.), ako aj možnosti správy napájania a transparentnú adaptáciu rýchlosti bez nutnosti resynchronizácie.
ADSL umožňuje rýchlejšie dátové prenosy po medených telefónnych linkách ako je možné dosiahnuť pomocou konvenčných modemov. To sa dosahuje použitím frekvencií, ktoré sa bežne nepoužívajú pri hlasových telefonických hovoroch, obzvlášť frekvencie vyššie ako je schopné zachytiť ľudské ucho. Takýto signál nebude po bežných telefónnych linkách cestovať veľmi ďaleko, preto je ADSL možné využiť iba na krátke vzdialenosti, zvyčajne menšie ako. Keď signál dosiahne miestnu ústredňu telefonickej spoločnosti, ADSL signál sa odfiltruje a okamžite presmeruje do konvenčnej internetovej siete, kým akýkoľvek signál na hlasovej frekvencii sa prepne do konvenčnej telefonickej siete. To umožňuje, aby bolo jediné telefonické spojenie využívané pre ADSL aj hlasové hovory naraz.
Existujú technické aj marketingové dôvody, prečo je ADSL často najviac ponúkaným typom pripojenia pre domácich používateľov. Z technického uhla pohľadu je vyššia pravdepodobnosť presluchu z iných obvodov na DSLAM konci (kde sa drôty z mnohých lokálnych okruhov stretávajú) ako u zákazníka. Preto je signál uploadu najslabší na najhlučnejšej časti lokálneho obvodu kým download signál je najsilnejší v najhlučnejšej časti lokálneho okruhu. Preto je technicky rozumnejšie, aby DSLAM prenášalo vyššou rýchlosťou ako modem na zákazníkovom konci. Keďže bežný domáci používateľ v skutočnosti uprednostňuje vyššie rýchlosti sťahovania, telefonické spoločnosti robia z núdze cnosť a využívajú ADSL.
Uvádzané vzdialenosti sú iba aproximáciami určenými pre používateľov ADSL služieb. Útlm signálu a pomer signálu k šumu sú určujúcimi charakteristikami a môžu sa meniť úplne nezávisle na vzdialenosti (napr., využitie iného ako medeného kábla, priemer kábla). Výkon v skutočnom svete tiež závisí od impedancie linky, ktorá sa môže dynamicky meniť v závislosti buď od počasia (veľmi časté pri starých nadzemných vedeniach) alebo od počtu a kvality spojov na danom úseku kábla.
Z dôvodu pomerne nízkej prenosovej rýchlosti (v porovnaní s optickými chrbticovými sieťami), ATM je vhodná technológia pre multiplexovanie dát citlivých na latenciu ako digitálny hlas s menej citlivými dátami ako webová premávka; ADSL sa bežne nasadzuje v spojení s ATM, čo zaručuje, že takáto možnosť zostáva. Vo variante Triple Play môžu byť rozličné ATM virtuálne okruhy alokované rozličným službám.
Posledný vývoj je taký, že prevádzkovatelia sietí sa čoraz viac strania ATM, a smerujú k riešeniam založeným na Ethernete, kde 802.1Q a/alebo VPLS ponúkajú multiplexovacie riešenia. Hlavným dôvodom pre túto zmenu sú úspory nákladov a možnosť zbaviť sa staršej a drahšej ATM siete.
Poskytovatelia ADSL služieb môžu ponúkať buď dynamické alebo statické IP adresovanie. Statické adresovanie je uprednosťované pre ľudí, ktorí sa chcú do kancelárie pripájať cez virtuálnu privátnu sieť, pre niektoré druhy hier cez internet a pre tých, ktorí si želajú použiť ADSL pre hosťovanie web servera.
Ako funguje ADSL
rám|Frekvenčný plán pre ADSL. Červená oblasť predstavuje frekvenčné pásmo používané normálnou hlasovou telefóniou, zelené a modré oblasti sa používajú pre ADSL.
Na drôte
ADSL používa dve oddelné frekvenčné pásma, ktorým sa hovorí pásmo pre upload a pásmo pre download. Pásmo uploadu sa používa na komunikáciu od koncového používateľa k telefonickej ústredni. Pásmo downloadu sa používa na komunikáciu od telefonickej ústredne ku koncovému používateľovi. So štandardným ADSL (annex A), sa pásmo od 25.875 kHz do 138 kHz používa pre upload komunikáciu, kým 138 kHz – 1104 kHz sa používa pre download komunikáciu.
Každá z nich sa ďalej delí na užšie frekvenčné kanály po 4.3125 kHz. Počas úvodného tréningu, ADSL modem testuje, ktoré z dostupných kanálov majú prijateľný pomer signálu k šumu. Vzdialenosť od telefónnej ústredne alebo šum na medenom drôte môžu byť príčinou chýb na niektorých frekvenciách. Tým, že sa kanály udržiavajú úzke chyba na jednej z frekvencií zvyčajne nespôsobí nepoužiteľnosť linky: kanál bude nevyužitý, čo sa prejaví iba na zníženej priepustnosti na inak funkčnom ADSL spojení.
Dodávatelia môžu podporovať využitie vyšších frekvencií ako proprietárne rozšírenie štandardu. To však vyžaduje zodpovedajúce na oboch koncoch linky zariadenie dodané poskytovateľom a pravdepodobne sa prejaví ako problémy s presluchom s inými linkami v rovnakom zväzku.
Existuje priama závislosť medzi počtom dostupných kanálov a prenosovou kapacitou ADSL spojenia. Presná dátová kapacita na kanál závisí od použitej metódy modulácie.
Bežnou chybou je zámena písmena A v ADSL za slovo asynchrónny. ADSL technológie používajú pre prenos dát po drôte synchrónny rámcový protokol.
ADSL štandardy
Annexes J a M posúvajú hranicu frekvencií uploadu/downloadu na 276 kHz (z 138 kHz používaných v bežne nasadzovanom annex A) s cieľom zvýšenia rýchlosti uploadu. Navyše, „all-digital-loop“ varianty ADSL2 a ADSL2+ (annexy I a J) podporujú dodatočných 256 kbit/s uploadu ak sa pásmo normálne využívané na POTS hlasové hovory alokuje na využitie pre ADSL.
Kým ADSL pripojenie využíva 1.1 MHz pásmo, ADSL2+ využíva 2.2 MHz pásmo.
Uvádzané rýchlosti downloadu a uploadu sú teoretické maximá. Tiež si všimnite, že z dôvodu, že DSLAM a ADSL modemy mohli byť implementované na základe odlišného alebo neúplného štandardu, niektorí výrovcovia môžu uvádzať iné rýchlosti. Napr. Ericsson má niekoľko zariadení, ktoré podporujú neštandardné rýchlosti uploadu do 2 Mbit/s v ADSL2 a ADSL2+.
Ranspach-le-Bas
Ranspach-le-Bas je francúzska obec, ktorá sa nachádza v departemente Haut-Rhin, v regióne Alsasko.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Queen II
Queen II je album britskej skupiny Queen vydaný v roku 1974. Bol nahraný v Trident Studios. Strany tohto LP boli namiesto obvyklého označenia strana 1 a strana 2 označené ako "Biela strana" a "Čierna strana".
Deliktuálna spôsobilosť
Deliktuálna spôsobilosť znamená spôsobilosť osobne sa zodpovedať za vlastné zavinené protiprávne konanie. Zakladá sa ním právna zodpovednosť spojená s povinnosťou niesť právne následky. Na Slovensku sa nadobúda dovŕšením 14. roku.
Queen II
Námet obalu LP od Micka Rocka bola neskôr skupinou počas ich kariéry viackrát použitý, napríklad v hudobnom klipe pre pieseň „Bohemian Rhapsody“ (1975).
Nahrávka albumu trvala iba jeden mesiac. V britských rebríčkoch sa dostal do prvej päťky.
Johan Georg Puskailer
Johan Georg Puskailer (Puskailler, Puskaillen) bol zlatník. Jeho syn bol Joannes Puskailer.
Životopis
Zlatníctvu sa vyučil v Kremnici. V Banskej Bystrici pôsobil ako zlatník (spomínaný 17161750), prijatý za majstra (22. januára 1716). Pre katolícky kostol Nanebovzatia Panny Márie (farský) zhotovil tácku s ampulkami (1728).
Muret (obvod)
Muret je obvod v departemente Haute-Garonne a regióne Occitánia vo Francúzsku. Člení sa ďalej na 11 kantónov a 126 obcí.
Žofia Falcká
Žofia Falcká alebo Žofia Hannoverská (* 14. október 1630, Haag, Holandsko† 8. jún 1714, Hannover, Nemecko) bola vydatá vojvodkyňa brunšvicko-lüneburská ("zu Braunschweig und Lüneburg") a kurfirstka za Brunšvicko-Lünebursko.
Princezná Žofia sa narodila v holandskom exile ako dvanáste dieťa kurfirsta Fridricha V. Falckého, českého "Zimného kráľa", a princeznej Alžbety Stuartovej, dcéry Jakuba I./VI., kráľa Anglicka a Škótska.
30. septembra 1658 sa v Heidelbergu vydala za vojvodu Ernesta Augusta zu Braunschweig-Lüneburg.
V roku 1701 prijal anglický parlament Act of Settlement (Zákon o nástupníctve) stanovujúci pravidlá nástupníctva na anglický, resp. britský trón, podľa ktorého sú z následníctva vylúčení tí, kto sú katolíckeho vyznania, alebo si vezmú za manžela katolíka. Na základe tohto zákona sa Žofia stala designovanou následníčkou trónu a nárok na trón mala len ona a jej potomkovia.
Deti
Žofia a Ernest August zu Braunschweig-Lüneburg (* 1629 – † 1698) mali sedem detí:
Jevoncourt
Jevoncourt je francúzska obec, ktorá sa nachádza v departemente Meurthe-et-Moselle, v regióne Lotrinsko.
Poloha
Obec má rozlohu. Najvyšší bod je položený a najnižší bod
Vítějeves
Vítějeves je obec v Česku v okrese Svitavy v Pardubickom kraji. 1. januára 2012 tu žilo 421 obyvateľov, z toho 209 mužov a 212 žien, pričom priemerný vek v obci bol 41,5 roka (muži 39,7 roka, ženy 43,2 roka).
Donnay
Donnay je francúzska obec, ktorá sa nachádza v departemente Calvados, v regióne Dolná Normandia.
4631 Yabu
4631 Yabu je planétka s priemerom 35 km, ktorú objavil S. Ueda, H. Kaneda 22. novembra 1987.
Donnay
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 182 obyvateľov (2009).
Nasledujúci graf zobrazuje vývoj počtu obyvateľov v obci.
4819 Gifford
4819 Gifford je planétka s priemerom 19 km, ktorú objavil A. C. Gilmore, P. M. Kilmartin 24. mája 1985.
Joannes Puskailer
Joannes Puskailer (Puszkailler, Putzkailer) bol zlatník.
Životopis
Vyučil sa u otca, zlatník a strieborník v Banskej Bystrici (spomínaný 17421752), za majstra prijatý 18. júna 1742. Prijatý za mešťana v Banskej Bystrici 21. júna 1742.
Dielo
Liturgické predmety, gombíky; majstrovský punc: iniciály IP v srdiečku
Thomas Reid
Thomas Reid (* 26. apríl 1710, Strachan, Škótsko - † 7. október 1796, Glasgow, Škótsko) bol škótsky filozof, zakladateľ škótskej školy. Na rozdiel od Locka, Huma alebo Berkleya učil, že človek intuitívnym spôsobom percipuje samu skutočnosť; človeka pritom vedie dvanásť samozrejmých, evidentných právd, ktoré preto nevyžadujú nijaký dôkaz a ktoré tvoria náplň zdravého rozumu.
Cass County (Texas)
Cass County je americký okres vo východnom Texase. Vznikol v roku 1846 z časti Bowie County. Je pomenovaný podľa Lewisa Classa, senátora z Michiganu, ktorý sa zaslúžil o pripojenie Texasu k Spojeným štátom.
Ranspach-le-Haut
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Jezainville
Jezainville je francúzska obec, ktorá sa nachádza v departemente Meurthe-et-Moselle, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Sheer Heart Attack
Sheer Heart Attack je album britskej skupiny Queen vydaný v roku 1974. Producentmi pre EMI boli Queen a Roy Thomas Baker, v USA to boli Electra Records.
Album bol prvým komerčným hitom skupiny, v Británii sa umiestnil na 2. mieste a v USA sa dostal do TOP 20 (v Billboard single chart).
Reifikácia
Reifikácia (lat.) je zvecnenie; pretváranie duševnej predstavy na skutočné veci: prejavuje sa najmä v reči, určitým patologickým správaním alebo tým, že sa abstraktné pojmy chápu ako predmety.
Püsttner
Cl Püsttner (* Slovensko?) bol kamenár.
Životopis
V Banskej Bystrici pracoval pri renovácii meštianskych domov; pripisujú mu portál domu č. 16 na Námestí (1660).
Saint-Gaudens (obvod)
Saint-Gaudens je obvod v departemente Haute-Garonne a regióne Occitánia vo Francúzsku. Člení sa ďalej na 11 kantónov a 237 obcí.
Sokol (prítok Polerieky)
Sokol je potok v hornom Turci, v severozápadnej časti okresu Turčianske Teplice. Je to ľavostranný prítok Polerieky, meria 1,7 km a je tokom V. rádu.
Opis toku
Od prameňa tečie na krátkom úseku sprvu na juhojuhovýchod, potom sa stáča na juhovýchod a preteká Sokol dolinou. Na západnom úpätí vrchu Žiar (756,8 m n. m.), v dolnej časti doliny, mení smer toku opäť na juhojuhovýchod a západne od osady Polerieka sa v nadmorskej výške cca 541 m n. m. vlieva do potoka Polerieka. Nepriberá žiadne prítoky.
Muž na úteku
Muž na úteku (v origináli The Running Man) je sci-fi román Stephena Kinga, ktorý bol prvýkrát vydaný pod pseudonymom Richard Bachman v roku 1982. V roku 1985 bol znova vydaný v zbierke The Bachman Books. Román je zasadený do fiktívnych distopických USA roku 2025, kedy je národná ekonomika v troskách a násilie rastie. Príbeh sleduje hlavného protagonistu Bena Richardsa, ktorý je účastníkom televíznej show pod názvom The Running Man. V nej je súťažiacim povolené ísť kamkoľvek na svete, no sú zároveň naháňaní tzv. „Lovcami“, ktorých zamestnaním je zabiť súťažiacich.
Kniha má 101 kapitol, ktoré sú radené zostupne. Prvá má názov "Mínus 100 a pokračujeme...", posledná kapitola "Mínus 000 a počítame" (alebo v niektorých verziách iba "000" – takto je to aj v slovenskom preklade).
Román The Running Man bol veľmi voľne prevedený do filmovej podoby. Film bol nakrútený v roku 1987 v hlavnej úlohe s Arnoldom Schwarzeneggerom ako Benom Richardsom. Neskôr bol spracovaný ako videohra pre rôzne hracie konzoly.
Richard Bachman
The Running Man je jednou zo štyroch kníh Stephena Kinga vydaných pod pseudonymom Richard Bachman v období rokov 1977 až 1982. Séria zahŕňa tri ďalšie romány vydané pod pseudonymom: Rage (1977), The Long Walk (1979), and Roadwork (1981). Podľa Kinga v úvode nazvanom "The Importance of Being Bachman" k zbierke The Bachman Books, bol pseudonym Richard Bachman vytvorený ako dlhodobý alias, nielen ako dočasná identita. Hoci toto bol Kingov cieľ, jeho skutočné meno uniklo do médií. King neskôr napísal knihu The Dark Half, kde spracováva motív pseudonymu, ktorý ožíva a zároveň ničí autora.
Písanie knihy
Podľa Kingových spomienok uverejnených v knihe On Writing: A Memoir of the Craft, The Running Man bol napísaný za jeden týždeň na rozdiel od jeho zvyčajných 2000 slov, alebo desať strán za deň (King poznamenáva, že napísanie románu by mu za normálnych okolností trvalo tri mesiace). V predhovore k The Bachman Books opisuje román The Running Man ako "...knihu napísanú mladým nahnevaným energickým mužom, avšak zaslepeným umením a zručnosťou písania."
Ďalej v predhovore opisuje Bena Richardsa, ako "vyziabnutého" a "takmer tuberkulózneho". Dodáva, že Arnold Schwarzenegger, ktorý hrá Bena Richardsa vo filmovej adaptácii, stvárnil postavu veľmi odlišne, než ju on opísal v knihe, a vraví, že knižný Richards bol "...tak vzdialený od charakteru Arnolda Schwarzeneggera vo filme, ako sa to len dá."
Dej
Súťažiaci je vyhlásený za človeka postaveného mimo zákon a vydáva sa na „útek“ s dvanásťhodinovým náskokom pred „Lovcami“, elitnou jednotkou nájomných vrahov zamestnávaných televíznou stanicou. Súťažiaci zarobí 100 $ za hodinu, ak zostane nažive a vyhne sa chyteniu, ďalších 100 $ za každého zabitého lovca a miliardu "nových dolárov", ak prežije po dobu 30 dní. Diváci môžu získať peňažné odmeny za informácie o pobyte súťažiaceho, ktoré poskytnú televíznej stanici. Rekord v čase prežitia je osem dní a päť hodín – čas, ktorý Richards nakoniec zdolá. Súťažiaci dostane 4.800 dolárov a vreckovú videokameru pred tým, než opustí štúdio. Môže cestovať kamkoľvek na svete, no každý deň musí nahrať dve video správy a poslať ich do štúdia, aby mohli byť odvysielané. Ak zanedbá zaslanie správ, bude podľa zmluvy za omeškanie potrestaný a stratí vyhraté peniaze, ale bude aj naďalej lovený.
Po začatí hry si Richards zadováži prevlek a falošné dokumenty a cestuje do New Yorku a potom do Bostonu. V Bostone je vypátraný Lovcami. Aby sa mu podarilo utiecť, pripraví výbuch v suteréne budovy YMCA, pričom zabije päť policajných dôstojníkov. Tesne uniká kanalizačným potrubím a objavuje sa v mestskom gete, kde mu poskytne prístrešok člen miestneho gangu Bradley Throckmorton a jeho rodina. Richards sa od Bradleyho dozvedá, že vzduch je silne znečistený a chudobní sú trvalo udržiavaní na najnižšej úrovni a show „The Running Man“ je len účinná propaganda, ako odviesť pozornosť verejnosti od týchto problémov. Richards sa snaží začleniť tieto informácie do svojich obrazových správ, ale zistí, že televízia predabováva jeho správy, a nahrádza ich oplzlosťami a hrozbami.
Richards berie Ameliu a McConea ako väzňov. Nechá lietadlo letieť nízko nad zemou ponad obývané oblasti, aby sa vyhol zostreleniu raketou. Počas letu je konfrontovaný prostredníctvom videohovoru s Killianom, ktorý vie, že Richards nemá výbušniny, pretože bezpečnostný systém lietadla by ich zachytil, ak by ich mal. Na Richardsovo prekvapenie mu Killian ponúka prácu vodcu Lovcov. Richards s prijatím ponuky váha, obávajúc sa, že cieľom by sa mohla stať jeho rodina. Killian ho informuje, že Sheila a Cathy boli brutálne zavraždené už pred desiatimi dňami, ešte predtým, ako sa prvýkrát objavil v show. Dáva Richardsovi čas, aby sa rozhodol. Richards zaspáva a sníva sa mu o zavraždenej rodine. Keďže nemá čo stratiť, volá Killianovi a ponuku prijíma. Premôže posádku, zabíja McConea, ktorý ho však smrteľne zraní. Umožní Amelii skok do bezpečia na padáku a s použitím posledných síl nastaví autopilota, aby letel smerom k mrakodrapu, kde sídli televízna spoločnosť Games Network.
Kniha končí nárazom lietadla do budovy Hier, pričom zahynie ako Richards, tak aj Killian.
Rybany
Rybany sú obec na Slovensku v okrese Bánovce nad Bebravou.
Herisau
Herisau je hlavné mesto polkantónu Appenzell Ausserrhoden v severovýchodnom Švajčiarsku. Je sídlom kantonálneho parlamentu a kantonálnej vlády a popri Trogene (v ktorom sídlia súdne orgány) je de facto hlavným sídlom kantónu. Napriek vyše 15-tisíc obyvateľom je Herisau najväčšou dedinou vo Švajčiarsku.
Rybany
Polohopis
Okresné mesto leží severne, Partizánske  východne a Topoľčany  južným smerom. Krajské mesto je vzdialené severozápadným smerom a do Bratislavy je to  juhozápadným smerom.
Herisau
Geografia
Leží na rieke Glatt južne od mesta St. Gallen. Nad mestom sa nachádzajú zrúcaniny hradov Rosenberg a Rosenburg.
História
Herisau bol prvýkrát písomne spomenutý v roku 837 ako Herinisauva. Okolie patrilo ku sanktgallenskému kláštoru. Počas appenzellských vojen, v roku 1433, sa sídlo odčlenilo od St. Gallenu.
Demografia
V roku 2011 tvoria obyvatelia vo veku do 19 rokov 19,8 %, vo veku 20 – 64 62,8 % a starší 65 rokov 17,4 %.
Oscilátor
Oscilátor môže byť:
Vylodenie na Kythéru
Vylodenie na Kythéru alebo Púť na ostrov Kythéra je obraz francúzskeho maliara Jeana-Antoine Watteaua (10. október 1684, Valenciennes18. júl 1721, Nogent-sur-Marne).
Antoine Watteau, syn pokrývača, sa najprv učil u maliara Jacquesa-Alberta Gérina vo Valenciennes. Okolo roku 1702 odišiel do Paríža, kde si na svoje živobytie pracne zarábal zhotovovaním kópií v dielňach na Pont Notre-Dame. Obrazom Vylodenie na Kythéru žiadal roku 1717 o prijatie na Académie royale de peinture et de sculpture ako peintre de fêtes galantes. Na prelome 1719 až 1720 pracoval ako žiadaný maliar v Londýne. Watteau patrí k najvýznamnejším maliarom francúzskeho rokoka 18. storočia.
Watteau sa vďaka tomuto obrazu, ktorý svojim námetom fête galante predstavoval celkom novú maliarsku kategóriu, stal členom Kráľovskej akadémie. Slávny obraz stvárňuje púť milencov k bájnej Venušinej svätyni na stredomorskom ostrove Kythéra. Milenecké páry sú volne zoradené do pohybujúceho sprievodu. Postavy sú na plátne volne rozostavené od Venušinej sochy, napoly ukryté na pokraji lesa vpravo, až k rokokovo zdobenej lodi na ľavom okraji obrazu. Krajina, ponorená do teplého večerného svetla, vyžaruje veselú, nežnú náladu. Odjazd párov symbolizuje túžbu po vzdialenom šťastí, ukazuje ale tiež istú prchavosť šťastných chvíľ.
Obraz má zložitú kompozícu na pomerne malom formáte. Maliar tu uplatňuje všetko, čo poznal z flámskej a holandskej maľby 17. storočia. Rubensov kolorit spojený so svetelnou maľbou N. Poussina, rytmizáciu svetla na jemne nariasených látkach, ktoré maliar prevzal od Veronesa. Rokokovosť námetu a spracovania sa prejavuje v ozdobnej obradnosti, na jemnom a kultivovanom ťahu štetca. Jeho obrazy zapôsobili aj na francúzsku kultúru, Po jeho smrti sa módny spoločenský život riadil podľa jeho obrazov (móda à la Watteau).
Životný pud
Životný pud je podľa Jána Albrechta základ života spočívajúci vo vôli prežiť.
Pud života je vlastnosť daná každej podobe života, prejavuje sa v obrane a v reprodukcii života, pôsobí defenzívne, ako aj ofenzívne. Životný pud je univerzálny a je základnou vlastnosťou tak vedomého, ako aj nevedomého života. Odzrkadľuje sa v špecifických podobách vedomia – predovšetkým v podobe pudu sebazáchovy a jeho sociálneho variantu – v podobe mocenského pudu a pudu uplatnenia sa. Špecifické podoby životného pudu sa navzájom nevylučujú, hoci môžu vyvolať odlišné situácie. Majú rovnaké ciele, hoci sú na rôznych rovinách spojené s rôznymi vlastnosťami. Životný pud v jeho bazálnych formách predstavujú biologické mechanizmy, ktoré život udržujú v jeho homeostatickej rovnováhe. Život na druhej strane zasa predstavuje rovnováhu medzi svojou vnútornou integritou vyčleňujúcou sa zo svojho prostredia a prostredím, od ktorého je celkom závislý. K spomenutým vlastnostiam bazálnej roviny a stojacim ešte mimo vedomia patria automatické a mechanické prostriedky defenzie a agresie (napríklad třň a pancier), ktoré majú podrobiť prostredie životným záujmom.
Nízkoenergetický dom
náhľad|Termografická snímka porovnáva tradičnú budovu (vľavo) s nízkoenergetickým domom (vpravo)
Rozdelenie domov na bežný dom (súčasná výstavba), dom nízkoenergetický a pasívny dom vychádza z celkovej spotreby energie, uvádzanej v kW za rok.
náhľad|Rozdelenie stavieb podľa spotreby tepla (v kWh/m2/ročne)
Všeobecné informácie
Výška spotreby energií je ovplyvnená celkovou vnútornou vybavenosťou, zohrievaním vody, kúrením atď. Okrem toho spotreba energie domu závisí najmä od materiálov použitých pri výstavbe (tepelná izolácia, okenné otvory) spôsobu vetrania a v neposlednom rade zónovaním miestnosti.
Podmienky
Za nízkoenergetický dom sa nepovažuje hrubá stavba, v ktorej boli použité príslušné materiály. Súčasťou takéhoto domu sú aj ďalšie prvky a technológie, ktoré zvyšujú využiteľnosť stavby, napr. správne navrhnuté vykurovanie a odvetranie domu, technológie na získavanie energie ako zemné rekuperácia, kolektory, atď. Ďalšou dôležitou vlastnosťou nízkoenergetických budov je vetrotesnosť, z čoho vyplýva aj minimalizovaný počet otváraných okien.
Pasívne solárne zisky
náhľad|Využitie slnečného žiarenia v zime a v lete Využívanie slnečnej energie je v nízkoenergetickom dome dôležitým prvkom pri výpočte energetickej bilancie. Slnečné žiarenie preniká cez zasklené otvory (okná, dvere, zimné záhrady) a energia vo forme tepla sa akumuluje vo vnútri domu. Ideálnym riešením je, keď sa na dané oslnené miesta použijú tmavé materiály s vysokou hustotou, ktoré dokážu najlepšie absorbovať slnečnú energiu. Napríklad tmavá dlažba sa cez deň pod vplyvom slnečnej energie zohreje a večer sála teplo, ktoré získala zo slnka.
Pasívne solárne zisky nemusia byt stále len výhodné v letnom období treba budovu chrániť pred prehrievaním. Na to môžu slúžiť rôzne lamely, exteriérové žalúzie, zásuvné steny, tesniace vrstvy v konštrukcii okna, previsy konštrukcie (konzoly, markízy), alebo aj zeleň vo forme listnatých stromov pred fasádou.
Konštrukcia NED
Dosiahnuť nizkoenergetický štandard sa dá z mnohých konštrukčných materiálov, od tehál, cez betón až po drevo. Vzhľadom na to, že nízkoenergetické domy sú zároveň aj ekologické stavby, preferujú sa obnoviteľné stavebné materiály, ktoré nezaťažujú životné prostredie a vytvárajú zdravú vnútornú klímu.
Drevostavby
Drevo patrí medzi najpoužívanejší materiál pri stavbe nízkoenergetického domu. Má ľahkú dostupnosť, je obnoviteľným zdrojom a stavby z dreva majú taktiež bohatú tradíciu nielen na Slovensku ale takmer v celej Európe. Moderné drevostavby (nízkoenergetické stavby na báze dreva) majú obrovskú popularitu v severských krajinách Európy ako aj v Nemecku, Rakúsku a Švajčiarsku.
Životnosť týchto stavieb dosahuje dve až tri generácie, číže plnohodnotne spĺňajú potreby človeka.
Statické podmienky a normy sú pre všetky stavby rovnaké bez ohľadu na ich konštrukciu, preto tieto stavby spĺňajú všetky kritéria ako tehlové čí betónové domy. Každá stavba je predom staticky vyriešená a následné podľa navrhnutých prierezov konštrukcie postavená.
Pri procese výroby nevznikajú žiadne exhaláty a ďalšou výhodou je už spomínaná obnoviteľnosť. Dopad na životne prostredie je nízky.
Drevostavby majú optimálnu vnútornú vlhkosť a dostatočnú difúznosť obvodových stien vzhľadom na používané izolačné materiály(čadičová vata). Majú zdravú vnútornú klímu.
Väčšina drevených nízkoenergetických stavieb má prefabrikované (predvyrobené) prvky konštrukcie. Ide najmä o steny aj s oknami a podlahy. Tieto prvky sa po transporte na požadované miesto zmontujú. Tento spôsob výstavby ma výhodu v rýchlosti a nezávislosti vzhľadom na počasie. Výroba montovaných domov prebieha vo výrobných halách, murované a monolitické stavby je nutné stavať na mieste.
Betón
Betón sa v nízkoenergetických stavbách používa skôr výnimočné. Výhodou betónových konštrukcii je ich tvarovateľnosť pri procese návrhu, vysoká životnosť, zvukotesnosť a akumulačná schopnosť. Betón sám o sebe ma veľmi slabé tepelnoizolačné vlastnosti preto je potrebné tieto stavby dodatočné zatepľovať (respektíve použiť spôsob strateného debnenia kde debnenie bude zároveň tepelnou izoláciou).
Nevýhodou betónových stavieb je slabá difúzna priepustnosť obvodovej konštrukcie čo sa následné prejavuje na vnútornej pohode a hygiene bývania (vysoká vlhkosť, možná tvorba plesní). Ďalšia nepriaznivá vlastnosť je vysoká hodnota vyžarovanie radónu 226Ra betónových konštrukcii.
Dopad na životné prostredie je ďalším dôvodom prečo sú betónové domy v úzadí, 7 % celkového znečistenia zeme je spôsobené pravé výrobou cementu, ktorý je nenahraditeľnou súčasťou betónu. Náklady na odstránenie existujúcej betónovej stavby sú zároveň najväčšou položkou pri výstavbe novej.
Ďalšie prvky využívané v nízkoenergetických a pasívnych stavbách
thumb|Systém fungovania Trombeho steny Rekuperačná jednotka je prístroj využívajúci v zimnom období vnútorný vydýchaný teplý vzduch na ohrev exteriérového čistého ale chladného vzduchu. Až 60-70 % energie nepoužiteľného vydýchaného vzduchu sa pri tomto procese odovzdá čerstvému vzduchu. Dom sa takýmto spôsobom vyvetrá bez otvárania okenných otvorov a teda z neho neunikne naakumulované teplo. Regulované vetranie takto šetrí náklady na vykurovanie domu.
23. február
Narodenia
thumb|upright|[[Jiří Menzel (* 1938)]] thumb|upright|[[Dakota Fanningová (* 1994)]]
Úmrtia
thumb|upright|[[Stan Laurel († 1965)]]
Douville-en-Auge
Douville-en-Auge je francúzska obec, ktorá sa nachádza v departemente Calvados, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 225 obyvateľov (2009).
Jœuf
Joeuf je francúzska obec, ktorá sa nachádza v departemente Meurthe-et-Moselle, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
4719 Burnaby
4719 Burnaby je planétka s priemerom 54 km, ktorú objavil S. Ueda, H. Kaneda 21. novembra 1990.
Óscar Hernández
Óscar Hernández (* 10. apríl 1978, Barcelona, Španielsko) je bývalý španielsky profesionálny tenista. Počas svojej kariéry vyhral 1 turnaj ATP vo štvorhre.
Rantzwiller
Rantzwiller je francúzska obec, ktorá sa nachádza v departemente Haut-Rhin, v regióne Alsasko.
Ruskovce (okres Bánovce nad Bebravou)
Ruskovce sú obec na Slovensku v okrese Bánovce nad Bebravou.
Rantzwiller
Poloha
Obec má rozlohu. Najvyšší bod je položený a najnižší bod
Ruskovce (okres Bánovce nad Bebravou)
Polohopis
Obec leží v strednej časti bánovského výbežku Nitrianskej sprašovej pahorkatiny na širokom chrbte pri sútoku Hradnianskeho potoka a Svinnice.
Rantzwiller
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
NHL 1997/1998
Sezóna 1997/1998 bola 81. sezóna NHL. Víťazom Stanley Cupu sa stal tím Detroit Red Wings.
Konečné tabuľky základnej časti
Poznámka: x = postup do play-off, y = víťazstvo v divízii (zaručuje jedno z prvých dvoch miest v konferencii), z = Presidents 'Trophy.
4917 Yurilvovia
4917 Yurilvovia je planétka s priemerom 35 km, ktorú objavil Crimean Astrophysical Observatory 28. septembra 1973.
Bellac (obvod)
Bellac  je obvod v departemente Haute-Vienne a regióne Nové Akvitánsko vo Francúzsku. Člení sa ďalej na 8 kantónov a 63 obcí.
Johan Ramszler
Johan Ramszler (*  Slovensko?) bol zlatník.
Životopis
Zlatník v Banskej Bystrici (spomínaný 1680-1691). Za majstra prijatý v Banskej Bystrici (1680).
Riziko
Riziko je situačná charakteristika činnosti, ktorá spočíva v tom, že výsledok činnosti je neistý a v prípade neúspechu hrozia nepriaznivé následky.
Bližšie pozri:
Prusy (Slovensko)
Prusy sú obec na Slovensku v okrese Bánovce nad Bebravou.
Nathaniel Bliss
Bliss sa narodil v Cotswoldskej obci Bisley v Gloucestershire a študoval na Pembroke College v Oxforde. V roku 1723 sa stal magistrom spoločenských vied. Bol zvolený za člena Kráľovskej Spoločnosti v roku 1742.
Zoznam konzulov Rímskej, Západorímskej a Byzantskej ríše
Tento zoznam rímskych konzulov (fasti consulares), z ktorých mnohí boli zároveň cisármi, tvoril základnú kostru rímskeho dejepisectva a tvorí základ datovania modernej rímskej archeológie, pretože podľa mien konzulov sa označovali roky. Mená oboch konzulov sa udávali v latinskom páde nazývanom ablatív, napr. ''Gn. Domitio C. Sosio consulibus'' znamená v roku 32 pred Kr. Spisovanie a vedenie zoznamov konzulov bolo úlohou kňazov.
Zoznamy pokrývajú 1 050 rokov od roku 509 pred Kr. (zosadenie posledného rímskeho kráľa a začiatok Rímskej republiky) do roku 541 po Kr., keď vo Východorímskej ríši posledný raz zvolili konzula. V samotnom Ríme (Západorímska ríša) volili konzula ešte 58 rokov po zániku Rímskej ríše (476 a zosadení posledného rímskeho cisára Romula Augusta).
V časoch krízy rímsky senát prijal uznesenie senatus consultum ultimum a konzuli museli vymenovať diktátora. Mal neobmedzenú moc v štáte a v armáde. Jeho vláda bola obmedzená na 6 mesiacov. Pridelený mu bol magister equitum, veliteľ jazdectva. Na špeciálne úlohy sa v niektorých rokoch vytváralo grémium (collegium) z desiatich úradníkov (decemvirát) so zvláštnymi splnomocneniami (napríklad v roku 450 pred Kr., Zákon dvanástich tabúľ). Okrem toho existovali roky, v ktorých sa namiesto konzulov dosadzovali vojenskí tribúni (napr. v roku 444 pred Kr.).
Historickosť údajov z prvých dvoch storočí republiky je sporná. Zdá sa, že historici najmä neskoršej rímskej republiky uskutočnili mnohé interpolácie, napríklad aby vyzdvihli dôležitosť svojej vlastnej rodiny. Väčšina vedcov vychádza z toho, že so skutočne bezpečnými údajmi možno počítať až od vpádu Galov (387 pred Kr.).
V roku 19 pred Kr. dal cisár Augustus na Forum Romanum postaviť víťazný oblúk so zoznamami konzulov (Fasti Capitolini) od počiatku a dal ich skontrolovať a opraviť osobitne zvolanou komisiou. Väčšina fragmentov tohto zoznamu sa našla v rokoch 1546/1547, znova ju dali dokopy a napokon roku 1586 umiestnili v Paláci konzervátorov na Kapitolskom vŕšku.
Skratky
Poznámka: Mená sú uvedené vždy v pôvodnom tvare, prípadné slovenské mená možno v niektorých prípadoch zistiť po presune myši na modrým vysvietené meno.
Bitka v Sundskom prielive
Bitka v Sundskom prielive bola jednou z námorných bitiek druhej svetovej vojny. Prebehla v noci z 28. februára na 1. marca, 1942. Vznikla v dôsledku snahy o evakuáciu spojencov z Jávskej oblasti.
Po katastrofálnej porážke spojencov v bitke v Jávskom mori 27. februára 1942 zostalo spojencom na Jáve len niekoľko plavidiel. 28. februára kotvili v Sarubaji ťažký krížnik HMS Exeter a 7 torpédoborcov. V Batávii kotvil ťažký krížnik USS Houston a ľahký krížnik HMAS Perth. Spojenecké velenie rozhodlo, že tieto spojenecké lode budú z oblasti evakuované. Ako prvé odplávali zo Surabaja 4 torpédoborce USS John D. Edwards, USS Paul Jones, USS John D. Ford a USS Alden pod velením fregatného kapitána Binforda, ktorým sa podarilo prekĺznuť Balijským prielivom do Indického oceánu. Zostávajúce lode zo Surabaja už toľko šťastia nemali a boli potopené v bitke pri Baweane.
Houston a Perth vyrazili z Batávie 28. februára o 19:30 a ich cieľom bolo preplávať Sundským prielivom medzi Sumatrou a Jávou do Indického oceánu. Bez sprievodných plavidiel a leteckej podpory nemali veľa šance na úspech. Japonci navyše prisunuli do oblasti ďalšie lode. V Sundskom prielive križovali ťažké krížniky Suzuja, Kumano, Mikuma a Mogami. Na Jáve sa vyloďovalo 56 transportných lodí a im priamu podporu poskytovala skupina lodí pod velením kontraadmirála Kuritu v zložení 1 ľahká lietadlová loď Rjúdžó, 3 ľahké krížniky a 23 torpédoborcov.
Jochann Hanrich Ramszler
Jochann Hanrich Ramszler (Ramsler, Ramschler, Rambszler) (* Slovensko?) bol zlatník.
Životopis
Zlatník v Banskej Bystrici (spomínaný 1706-1732). Prijatý v Banskej Bystrici za majstra (20. augusta 1706).
Ján IV. Turzo
náhľad|Rodový erb '''Ján IV. Turzo''' (* 16. apríl 1466, pravdepodobne Krakov – † 2. august 1520, Nysa, Opolské vojvodstvo) bol katolícky duchovný, vroclavský knieža-biskup. V literatúre je niekedy spomínaný aj ako Ján V. Turzo, keďže bol piatym vroclavským kniežaťom-biskupom s menom Ján.
Narodil sa pravdepodobne v Krakove, ako syn Jána III. Turza a jeho prvej manželky Uršuly Bémovej († pred rokom 1483), dcéry Jána Béma z Krakova.
V rokoch 15061520 bol vroclavským kniežaťom-biskupom. Na biskupa bol vysvätený 22. marca 1506 za asistencie jeho mladšieho brata, olomouckého biskupa Stanislava Turza a bratranca, biskupa Žigmunda Turza. Bol mecénom umelcov a vo významnej miere sa zaslúžil o počiatky humanizmu v Sliezsku. Pochovaný bol vo vroclavskej katedrále.
náhľad|vľavo|Náhrobok Jána Turza vo vroclavskej katedrále
Rochechouart (obvod)
Rochechouart je obvod v departemente Haute-Vienne a regióne Nové Akvitánsko vo Francúzsku. Člení sa ďalej na 6 kantónov a 30 obcí.
Jolivet (Meurthe-et-Moselle)
Jolivet je francúzska obec, ktorá sa nachádza v departemente Meurthe-et-Moselle, v regióne Lotrinsko.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Pythón (olympionik)
náhľad|Oxyrhynský papyrus 222 Pythón (Pythón) bol olympijský víťaz v jazdeckých pretekoch v roku 452 pred Kr.
Pythón, pravdepodobne zo sicílskej Himery, zvíťazil v jazdeckých pretekoch na 82. olympijských hrách v roku 452 pred Kr. Jazdecké preteky (kelés) sa stali olympijskou disciplínou v roku 648 pred Kr. Pretekári na hrách boli väčšinou námezdní, len zriedkavo súťažili majitelia koní osobne. Olympijský veniec si ale vždy odniesol len majiteľ koňa.
Meno olympionika Pythóna je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Pythón je na tomto značne poškodenom papyruse uvedený v dvadsiatom deviatom riadku vpravo. Koniec názvu jeho domovskej krajiny pravdepodobne Himery chýba (ΠύθωνοςΙ[μέρα] - Pythónos Hi[mera]).
Atalanté (dcéra Schoinea)
náhľad|Atalanté a Hippomenes, autor:[[Guido Reni (1575–1642)]] Atalanté alebo Atalanta alebo Atalante je v gréckej mytológii dcéra boiótskeho kráľa Schoinea a jeho manželky Klymeny.
Keď sa Atalanta narodila, jej otec, ktorý túžil len po synoch, ju nechal pohodiť v lese. Dieťa však našla medvedica a zachránila ho. V divočine potom odkázaná sama na seba vyrástla na statnú a krásnu dievčinu, ktorá prekonala v behu ktoréhokoľvek muža.
Krása Atalanty neunikla zraku mnohých mužov a hoci o to nestála, ctitelia ju obletovali. Keď sa niektorý z nich nedal odbiť, vyzvala ho na preteky v behu, ale vopred sa s ním dohodla, že ak zvíťazí, zachová si slobodu. Víťazila potom až dovtedy, pokiaľ ju nepredbehol krásny Hippomenes, ktorému však pri tom pomohla bohyňa Afrodita. Bohyňa mu dala tri zlaté jablká a poradila mu, aby vo chvíli, keď ho bude Atalanta dobiehať, jedno zahodil. Atalanta zlatým jablkám neodolala a kým ich pri pretekoch zbierala, do cieľa sa oneskorila. Veľmi ju to ale nemrzelo, lebo Hippomenes sa jej páčil.
Atalanta sa však za Hippomena nakoniec aj tak nevydala. Keď s ním v očakávaní blízkej svadby odišla do Onchésta, kde mu v starom lesnom chráme prejavila lásku, najvyšší boh Zeus ich za znesvätenie posvätného miesta za trest premenil na lesné zvieratá.
V starších mýtoch o Atalante išlo o dve osoby rovnakého mena, jednej z Arkádie, druhej z Boiótie, ktoré nespájali spoločné príhody. Postupne sa však tieto mýty a osoby začali prekrývať, až nakoniec splynuli. Ako sa zdá, prvý ich spojil v druhom storočí pred Kr. autor Apollodoros.
Douvres-la-Délivrande
Douvres-la-Délivrande je francúzska obec, ktorá sa nachádza v departemente Calvados, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 4905 obyvateľov (2009).
Nasledujúci graf zobrazuje vývoj počtu obyvateľov v obci.
Vrážné
Vrážné je obec v Česku v okrese Svitavy v Pardubickom kraji. 1. januára 2012 tu žilo 73 obyvateľov, z toho 43 mužov a 30 žien, pričom priemerný vek v obci bol 40,0 roka (muži 38,3 roka, ženy 42,6 roka).
Svetová meteorologická organizácia
Svetová meteorologická organizácia (po angl. World Meteorological Organisation, WMO) je medzinárodná organizácia pre spoluprácu v oblasti siete meteorologických a hydrologických staníc, meteorologických pozorovaní a pre rýchlu výmenu meteorologických informácií.
Bola založená v roku 1950 ako následník Medzinárodnej meteorologickej organizácie (angl. International Meteorological Organisation - IMO, 1872) a je pridružená k OSN. Sídli v Ženeve vo Švajčiarsku. Súčasný prezident je Alexander Bedritsky a generálnym tajomníkom je Michel Jarraud. Svetová meteorologická organizácia sa stala špecializovaným orgánom Spojených národov pre meteorológiu (počasie a klimatológiu), operačnú hydrológiu a príslušné geofyzikálne vedy. Má 187 členov.
Linden (Texas)
Linden je americké mesto a sídlo Cass County v severovýchodnom Texase. Významným zdrojom príjmov mesta je turistika. Z viacerých známych osobností, pôsobiacich v meste možno spomenúť Dona Henleyho, speváka a bubeníka skupiny Eagles a historika Ernesta Wallacea.
Brooks County
Brooks County môže byť:
Piezoelektrický jav
Piezoelektrické javy alebo piezoelektrina alebo piezoelektrickosť sú javy, pri ktorých v kryštalických dielektrikách (napr. kremeni) vzniká mechanickou deformáciou elektrický náboj. Naopak, elektrické pole v týchto dielektrikách vyvoláva mechanické deformácie. Piezoelektrický jav vykazuje mnoho látok. V dvadsiatych rokoch minulého storočia vypracovali E. Geibe a A. Scheibe dynamickú metódu zisťovania, či je látka piezoelektrická - takzvanú Click metod. Takto bolo objavených množstvo látok, v ktorých bol pozorovaný piezoelektrický jav. Okrem kremeňa a turmalínu sú to napr. niektoré fosforečnany, arzéničnany, kandizovaný cukor, kolagén a celý zoznam ďalších látok. Používajú sa napríklad na výrobu piezoelektrických meničov.
Objavenie piezoelektrického javu
Piezoelektrický jav objavili bratia Pierre Curie a Jacques Curie v roku 1880 pri pokusoch s osovo nerovnomernými kryštálmi tzv. Siegnettovej soli. Keď tieto kryštály namáhali tlakom, ťahom, ohybom, alebo krútením, nabili sa ich protiľahlé plochy elektrinou. Touto vlastnosťou sa prejavujú zvlášť iónové kryštály. Ukázalo sa, že pôsobením tlaku alebo ťahu dochádza k posunutiu iónov a preto sa povrchové plochy kryštálu javia ako elektricky nabité. Elektrine, ktorá vzniká na úkor premeny mechanickej práce, sa začalo hovoriť piezoelektrina a jav bol podľa nej pomenovaný ako piezoelektrický. Vzniknutá elektrina je priamo úmerná pôsobiacej sile, konštanta úmernosti dostala názov piezoelektrická konštanta.